
STATUTUL
Asociației Proprietarilor de Garaje
“____________________”
I. PRINCIPII GENERALE
Prezentul statut este elaborat în conformitate cu Legea nr. 1252/2000 cooperaţiei de consum, Hotărârii Guvernului nr.365/1998cu privire la aprobarea Statutului-model al cooperativei de construcţie a garajelor şi a Statutului-model al asociaţiei proprietarilor de garaje, precum şi alte acte normative.
1.1. Asociaţia, cu denumirea completă _DenumireCompleta_1, şi denumirea abreviată _DenumireAbrev, denumită în continuare Asociaţia, este o uniune benevolă a cetăţenilor, înfiinţată în scopul întreţinerii garajelor în stare de funcţiune, prestării serviciilor comunale şi de altă natură către membrii ei, precum şi pentru reprezentarea şi protecţia intereselor acestora din urmă.
1.2. Asociaţia poate fi fondată  de proprietarii garajelor, amplasate conform proiectului într-un complex unic, care îşi exprimă în mod valabil dorinţa de a o înfiinţa şi de a intra în componenţa ei.
1.3. De regulă, asociaţiile proprietarilor de garaje se organizează pe baza cooperativelor de construcţie a garajelor, care au construit şi pus în funcţiune garajele conform documentaţiei de proiect şi deviz.
1.4. Lista proprietarilor de garaje ce doresc să obţină calitatea de membru al Asociaţiei se aprobă (cu simpla majoritate de voturi – 50%+1) la adunarea organizatorică generală a solicitanţilor, care este deliberativă dacă la ea participă 50%+1 din solicitanţi. Numărul adunărilor organizatorice nu este limitat. 
1.5. La adunarea de constituire se va adopta decizia cu privire la înfiinţarea Asociaţiei, se va aproba lista membrilor şi statutul acesteia şi se vor alege structurile ei de conducere. După aprobarea de către adunarea generală, statutul Asociaţiei urmează sa fie înregistrat la Agenţia Servicii Publice.
1.6. Din momentul înregistrării statutului, Asociaţia este persoană juridică şi dispune de balanţa proprie, cont de decontări şi alte conturi bancare, sigiliu şi ştampile cu denumirea şi rechizitele sale.
1.7. Litigiile dintre Asociaţie şi membrii săi, precum şi cele dintre Asociaţie şi agenţii economici se vor soluţiona de către instanţa judiciară.
1.8. Sediul asociaţiei: _AdresaJuridica.

II. CALITATEA DE MEMBRU AL ASOCIAŢIEI
2.1. Membri ai Asociaţiei pot deveni persoanele fizice, care au atins vârsta de 18 ani şi sunt proprietari de garaje.
2.2. Pentru a fi luaţi la evidenţă, doritorii vor prezenta grupului de persoane, alese de adunarea organizatorică în scopul pregătirii documentaţiei necesare pentru adunarea de constituire, următoarele acte:
a) cererea prin care solicită calitatea de membru al Asociaţiei;
b) copia certificatului ce autentifică dreptul de proprietate asupra garajului.
2.3. Documentele specificate în pct.2.2, precum şi alte documente depuse de membrii Asociaţiei se vor păstra la sediul acesteia.

III. DREPTURILE ASOCIAŢIEI

3.1. Asociaţia este în drept:
1) să obţină în modul stabilit terenul destinat exploatării garajelor (să încheie contracte de închiriere sau de cumpărare-vânzare);
2) să încheie cu agenţii economici autorizaţi contracte pentru prestarea serviciilor comunale, inclusiv pentru reparaţii, şi alte contracte ce ţin de exploatarea conformă a garajelor;
3) să deschidă conturi în instituţiile bancare din ţară;
4) să utileze încăperile, terenurile şi alte obiecte din teritoriul sau pentru asistenţa tehnică şi prestarea altor servicii aferente către proprietarii de garaje;
5) să asigure în modul stabilit obiectele de folosinţă comună şi cele din patrimoniul său;
6) să fuzioneze cu alte asociaţii;
7) să soluţioneze şi alte chestiuni, ce ţin de interesele sale.

IV. OBLIGAŢIUNILE ASOCIAŢIEI
4.1. Asociaţia este obligată:
a) să înregistreze dreptul de proprietate asupra obiectelor de folosinţă comună, ce i-au fost transmise de către cooperativa de construcţie a garajelor, la biroul teritorial de inventariere tehnică (în continuare - B.T.I.T);
b) să prezinte în modul stabilit organelor fiscale dări de seamă privind sumele impozitelor calculate;
c) să asigure respectarea regulilor şi normelor de exploatare a garajelor, să efectueze la timp reparaţia lor capitală şi curentă atât în regie proprie, cât şi prin contracte încheiate cu organizaţiile de construcţii şi reparaţii;
d) să asigure respectarea regulilor securităţii antiincendiare, sanitaro-epidemiologice şi ecologice la obiectele de folosinţă comună;
e) să achite toate impozitele şi vărsămintele, prevăzute de legislaţia în vigoare;
f) să-şi păstreze mijloacele financiare în instituţiile bancare ale Republicii Moldova.

            V. FONDURILE ASOCIAŢIEI
5.1.  Fondurile Asociaţiei se constituie din:
a) taxele de înscriere;
b) plăţile pentru întreţinerea aparatului administrativ;
c) vărsămintele pentru exploatarea  şi  reparaţia  capitală a obiectelor de folosinţă comună;
d) plăţile pentru achitarea impozitelor;
e) alte încasări, neinterzise de lege.
5.2.   Conform deciziei adunării generale a membrilor (reprezentanţilor),  Asociaţia  poate forma fonduri speciale, ce se  vor cheltui în scopurile ce rezultă din sarcinile ei statutare.

VI. DREPTURILE MEMBRULUI ASOCIAŢIEI
6.1. Membrul Asociaţiei are dreptul:
a)  să se retragă din componenţa Asociaţiei oricînd doreşte, conform cererii depuse;
b) să aleagă şi să  fie ales în structurile de conducere ale Asociaţiei;
c) să participe la dezbaterea chestiunilor examinate de adunarea generală  a membrilor  (reprezentanţilor) Asociaţiei şi  la adoptarea deciziilor ei;
d) să înstrăineze (să  vîndă, să schimbe, să dăruiască) garajul  şi cota-parte ce-i revine în obiectele de folosinţă comună;
e) să beneficieze şi de alte drepturi, potrivit  legislaţiei  în vigoare.

                            VII. ÎNDATORIRILE MEMBRULUI ASOCIAŢIEI
7.1. Membrul Asociaţiei este dator:
a) să îndeplinească cerinţele statutului  Asociaţiei,  hotărîrile adunării generale a membrilor (reprezentanţilor) şi ale biroului ei de conducere (inclusiv în timpul absenţei sale temporare din localitatea în cauză, prin intermediul persoanei lui de încredere);
b) să efectueze la timp reparaţia garajului, să menţină garajul  şi teritoriul aferent în bună ordine;
c) să respecte  regulile şi normele securităţii sanitaro-epidemiologice  şi  antiincendiare  în garaj şi  pe teritoriul aferent;
d) să depună  cotizaţiile şi alte vărsăminte  în  mărimea  şi  în termenele stabilite de adunarea generală a membrilor (reprezentanţilor) Asociaţiei;
e)  să compenseze  Asociaţiei sau membrilor ei prejudiciiile cauzate acestora din culpa sa, în conformitate cu legislaţia în vigoare;
f) să îndeplinească şi alte obligaţiuni prevăzute de lege.

VIII. TRANSMITEREA DREPTULUI DE PROPRIETATE
8.1.  La desfacerea căsătoriei, garajul şi cota-parte din obiectele de folosinţă comună se vor împărţi între membrii familiei potrivit deciziei judecătoreşti.
8.2.   În atare caz, membrul familiei, în al cărui beneficiu a fost pronunţată decizia judecăţii şi care a solicitat calitatea de membru al Asociaţiei, nu va plăti taxa de înscriere. Această prevedere se extinde, de  asemenea, asupra persoanelor  indicate în pct.8.2.  al  prezentului Statut.
8.3.   Garajul şi cota-parte din obiectele de folosinţă comună ale membrului decedat al Asociaţiei trece la moştenitorii lui în modul stabilit de lege.
8.4.   Litigiile ce pot  apărea  între  moştenitori  privind  dreptul  de proprietate  asupra  garajului şi cotei-părţi în obiectele de  folosinţă comună se rezolvă pe cale judiciară.
8.5.   Moştenitorul,  primit  în Asociaţie în locul membrului  decedat, îşi  asumă toate drepturile şi obligaţiunile ultimului faţă de Asociaţie şi de membrii acesteia.

IX. STRUCTURILE ADMINISTRATIVE ALE ASOCIAŢIEI

8. 
9. 
9.1. 
9.2.  Structurile administrative ale Asociaţiei sunt adunarea generală a membrilor şi biroul ei de conducere. Dacă Asociaţia include peste 25 de membri, soluţionarea tuturor problemelor poate fi încredinţată, potrivit hotărârii adunării generale, adunării reprezentanţilor. Adunarea reprezentanţilor are aceleaşi împuterniciri ca şi adunarea generală a membrilor Asociaţiei.
9.3. Reprezentanţii sunt aleşi de adunarea generală a membrilor, câte unul din partea fiecăror 5 membri ai Asociaţiei, pe termen de 4 ani. În asociaţiile în care numărul membrilor variază între 75 şi 150, un reprezentant va fi ales, respectiv, din partea a 5-10 membri, în cele cu 150-300 de membri - din partea a 10-15 membri, iar dacă numărul de membri va depăşi 300 - din partea a 15-30 de membri.
9.4. Adunarea generală a membrilor (reprezentanţilor) Asociaţiei:
a) adoptă statutul Asociaţiei şi operează în el modificările necesare, care urmează să fie înregistrate în modul stabilit;
b) primeşte noi membri în Asociaţie şi aprobă lista acestora;
c) alege biroul de conducere, preşedintele şi vicepreşedintele, care sunt membri ai acestuia,  reprezentanţii şi comisia de cenzori,  stabileşte atribuţiile acestora;
d) examinează reclamaţiile membrilor privind acţiunile biroului de conducere, preşedintelui comisiei de cenzori şi ale membrilor Asociaţiei;
e) determină mărimea, termenele şi modul de achitare a cotizaţiilor şi altor vărsăminte ale membrilor;
f) soluţionează problemele generale privind organizarea pazei garajelor şi obiectelor de folosinţă comună;
g) aprobă darea de seamă a biroului de conducere privind activitatea economico-financiară pe anul raportat şi planul economico-financiar pe anul următor;
h) aprobă statele de personal, volumul şi condiţiile de remunerare a angajaţilor, membrilor biroului de conducere şi ai comisiei de cenzori;
i) aprobă condiţiile contractelor între Asociaţie şi posesorii de garaje, care nu sunt membrii acesteia;
j) stabileşte modul de formare şi utilizare a fondurilor speciale ale Asociaţiei şi de folosire a creditelor acordate acesteia;
k) stabileşte condiţiile de exploatare şi întreţinere a garajelor;
l) examinează problemele referitoare la reorganizarea sau lichidarea Asociaţiei;
m) soluţionează şi alte chestiuni, date în competenţele sale.
9.5. Biroul de conducere şi preşedintele Asociaţiei convoacă adunarea generală a membrilor (reprezentanţilor) cel puţin o dată pe an. Adunările generale extraordinare ale membrilor (reprezentanţilor) Asociaţiei se convoacă în termen de 10 zile la solicitarea a 1/3 din numărul total al membrilor (reprezentanţilor), la solicitarea comisiei de cenzori, precum şi la cererea membrilor, care doresc să-şi retragă calitatea de membri.
9.6. Adunarea generală a membrilor Asociaţiei este deliberativă dacă la ea participă mai mult de jumătate din numărul lor total, iar adunarea generală a reprezentanţilor - dacă ea întruneşte 2/3 din totalul acestora. Hotărârea adunării generale este valabilă dacă pentru ea au votat nu mai puţin de două treimi din numărul de membri ai cooperativei sau de persoane împuternicite de ei care au luat parte la această adunare .
9.7. Biroul de conducere al Asociaţiei este ales de către adunarea generală a membrilor (reprezentanţilor) pe termen de 4 ani. În fruntea lui este desemnat, de regulă, preşedintele Asociaţiei. Dacă Asociaţia include mai puţin de 25 de membri, în locul biroului de conducere se va alege doar preşedintele, care va cumula şi împuternicirile biroului în cauză.
9.8. Biroul de conducere (preşedintele) este organul executiv al Asociaţiei, care se subordonează adunării generale a membrilor (reprezentanţilor) acesteia.
9.9. Biroul de conducere al Asociaţiei:
a) înaintează adunării generale a membrilor (reprezentanţilor) propuneri privind primirea sau excluderea din rândurile membrilor Asociaţiei;
b) poartă împreună cu preşedintele răspundere solidară, administrativă şi penală pentru hotărârile adoptate în comun, care contravin legislaţiei în vigoare şi statutului Asociaţiei;
c) dispune conform planului financiar, aprobat de adunarea generală a membrilor (reprezentanţilor), de mijloacele băneşti depuse pe contul bancar al Asociaţiei;
d) prezintă organelor de drept materiale privind contravenţiile administrative ale membrilor Asociaţiei, pentru întocmirea de către ei a proceselor-verbale;
e) asigură respectarea necondiţionată de către membrii Asociaţiei a legislaţiei privind activitatea asociaţiilor proprietarilor de garaje;
f) prezintă adunării generale a membrilor (reprezentanţilor) Asociaţiei darea de seamă ori de câte ori este necesar, însă cel puţin o data pe an;
g) efectuează inventarierea şi evaluarea edificiilor Asociaţiei, întocmeşte bilanţul şi asigură obiectele din patrimoniul acesteia;
h) prezintă în termen rapoartele statistice organelor administraţiei publice locale în corespundere cu legislaţia în vigoare;
i) întocmeşte planurile, devizele de cheltuieli, dările de seamă cuvenite şi le prezintă spre aprobare adunării generale a membrilor (reprezentanţilor);
j) asigură încasarea tuturor plăţilor de la membrii Asociaţiei în volumele şi termenele stabilite de adunarea generală a membrilor (reprezentanţilor);
k) îndeplineşte şi alte obligaţiuni, ce rezultă din prezentul Statut şi legislaţia în vigoare.
9.10. Şedinţele biroului de conducere al Asociaţiei se convoacă după necesitate şi sunt deliberative, dacă la ele participă cel puţin jumătate din numărul total al membrilor lui. La şedinţele biroului de conducere deciziile privind chestiunile examinate se adoptă prin simpla majoritate a voturilor membrilor prezenţi. Hotărârile biroului de conducere se consemnează în procese-verbale, acestea devenind valabile după semnarea lor de către preşedinte şi membrii biroului de conducere, prezenţi la şedinţă. Membrii biroului de conducere, care nu sunt de acord cu hotărârea adoptata, au dreptul să-şi consemneze separat punctul de vedere.
9.11. Preşedintele şi vicepreşedintele Asociaţiei sunt aleşi de către adunarea generală a membrilor (reprezentanţilor) pe termen de patru ani.
9.12. Preşedintele Asociaţiei este dator:
a) să asigure utilizarea mijloacelor Asociaţiei în strictă corespundere cu hotărârile adunării generale a membrilor (reprezentanţilor) şi biroului de conducere;
b) să asigure ţinerea conformă a lucrărilor de secretariat, a evidenţei contabile şi statistice;
c) să prezinte cel puţin o dată pe an adunării generale a membrilor (reprezentanţilor) şi biroului de conducere darea de seamă privind activitatea desfăşurată;
d) să asigure efectuarea la timp a decontărilor cu organizaţiile şi întreprinderile pentru lucrările şi serviciile prestate Asociaţiei;
e) să soluţioneze chestiunea privind organizarea sistemului de pază a garajelor;
f) să îndeplinească şi alte îndatoriri, ce rezultă din prezentul Statut şi legislaţia în vigoare.
9.13. Preşedintele Asociaţiei are dreptul:
a) să reprezinte Asociaţia în toate instanţele şi organizaţiile;
b) să angajeze şi să elibereze din funcţie muncitorii şi funcţionarii Asociaţiei;
c) să încheie din numele Asociaţiei, în limitele competentelor sale, contracte ce ţin de exploatarea garajelor;
d) să încredinţeze vicepreşedintelui în unele cazuri îndeplinirea anumitor însărcinări sau să-i delege obligaţiunile sale;
e) să intenteze acţiuni în instanţele judecătoreşti împotriva agenţilor economici şi persoanelor fizice care deservesc Asociaţia, în cazul când aceştia nu-şi respectă angajamentele contractuale;
f) să acţioneze în judecată membrii Asociaţiei, care au încălcat legislaţia în vigoare, prevederile statutare şi deciziile adunării generale;
g) să administreze gospodăria Asociaţiei;
h) să exercite şi alte drepturi, potrivit dispoziţiilor statutare şi legislaţiei în vigoare.
9.14. Vicepreşedintele execută însărcinările preşedintelui şi poate îndeplini obligaţiunile acestuia provizoriu, până la trei luni, în situaţia când preşedintele nu şi le poate îndeplini din motive de sănătate sau în caz de deces.
9.15. Membrii biroului de conducere, preşedintele, vicepreşedintele, reprezentanţii şi membrii comisiei de cenzori, care nu-şi respectă obligaţiunile sau încalcă legislaţia în vigoare şi cerinţele statutului, pot fi rechemaţi înainte de termen din aceste structuri, prin hotărârea adunării generale a membrilor (reprezentanţilor) Asociaţiei.
9.16. Comisia de cenzori se alege la adunarea generală a membrilor (reprezentanţilor) Asociaţiei într-o componenţă de cel puţin trei persoane, pe termen de 4 ani, şi este organul ce verifică şi face revizia activităţii Asociaţiei. Din componenţa sa comisia de cenzori îşi alege preşedintele. Dacă Asociaţia include mai puţin de 25 de membri, în locul comisiei de cenzori se va alege un cenzor, care va îndeplini atribuţiile acesteia.
9.17. Îndatoririle comisiei de cenzori (cenzorului) sunt următoarele:
a) efectuarea cel puţin o dată pe an a reviziilor planificate privind întreaga activitate economico-financiară a biroului de conducere al Asociaţiei, verificarea corectitudinii ţinerii lucrărilor de secretariat, a evidenţei contabile şi dărilor de seama, cu întocmirea unui raport pe care îl va prezenta ulterior adunării generale a membrilor (reprezentanţilor);
b) controlul asupra corectitudinii calculării şi asupra virării juste şi în termen a plăţilor stabilite de lege;
c) informarea adunării generale a membrilor (reprezentanţilor) Asociaţiei, iar în caz de necesitate – şi a organului administraţiei publice locale – despre fapte de încălcare a legislaţiei şi statutului, despre acţiunile incorecte ale biroului de conducere sau ale persoanelor cu funcţii de răspundere. De asemenea, comisia de cenzori are dreptul să efectueze ori de câte ori este necesar controale neplanificate sau revizii inopinate ale activităţii biroului de conducere din însărcinarea adunării generale a membrilor (reprezentanţilor), precum şi din proprie iniţiativă.
9.18. În componenţa biroului de conducere şi comisiei de cenzori ai Asociaţiei nu pot fi aleşi concomitent soţii, părinţii, copiii, nepoţii, fraţii şi surorile, şi soţiile (soţii) lor. Membrii biroului de conducere şi comisiei de cenzori, care prin acţiunile lor au adus prejudiciu patrimoniului Asociaţiei, poartă răspundere faţă de ea în modul stabilit de lege.



X.RELAŢIILE CU PROPRIETARII GARAJELOR, CARE NU SUNT MEMBRI AI ASOCIAŢIEI
10.1. Asociaţia îşi derulează şi reglementează relaţiile cu proprietarii de garaje, care nu sunt membri ai acesteia, pe baze contractuale.
10.2. Într-un atare contract se va stipula responsabilitatea părţilor contractante în toate chestiunile de interes comun, mărimea plăţilor pentru serviciile de întreţinere în starea cuvenită a obiectelor de folosinţă comună.
10.3. Proprietarul garajului care nu acceptă condiţiile contractului, propus de Asociaţie, le poate contesta pe cale judiciară.

XI.SUSPENDAREA ACTIVITĂŢII ASOCIAŢIEI
11.1. Activitatea Asociaţiei este suspendată în caz de:
a) calificare a acesteia, prin decizia organului competent, drept persoană juridică ce se eschivează de la realizarea obiectivelor prevăzute în statut sau realizează activităţi ce contravin legislaţiei în vigoare;
b) recunoaşterea necesităţii lichidării ei de către adunarea generală a membrilor (reprezentanţilor);
c) în alte cazuri prevăzute de lege.
11.2 . Lichidarea Asociaţiei se efectuează în conformitate cu modul de sistare a activităţii persoanelor juridice, cu participarea obligatorie a reprezentantului organului administraţiei publice locale şi al instituţiei bancare.

